ΓΡΑΠΤΗ ΕΡΩΤΗΣΗ E-2926/00

υποβολή: Rosa Migulez Ramos (PSE) προς την Επιτροπή

(19 Σεπτεμβρίου 2000)

Θέμα: Κατασκευήπερμεγέθους ψυγείου για αλιεύματα

Ο όμιλος ευρωπαίων εξαγωγέων αλιευμάτων The Group που αποτελείται από Ολλανδούς, Γάλλους και Γερμανούς εφοπλιστές, εδρεύει στην Ολλανδία και αναπτύσσει, εδώ και καιρό, αλιευτική δραστηριότητα μεταξύ Κανάριων Νησιών και Σαχάρας με μεγάλες μηχανότρατες δυνάμει ιδιωτικών συμφωνιών με το Βασίλειο του Μαρόκο, σχεδιάζει την κατασκευή των μεγαλύτερων ψυκτικών εγκαταστάσεων της Ευρώπης, με αποθηκευτικές δυνατότητες 60 000 τόνων, προκειμένου να διευρύνει κατά πολύ τις εργασίες του από το λιμένα του Las Palmas. Οι προβλεπόμενες συνολικές επενδύσεις ανέρχονται σε 3 000 εκατ. πεσέτες για τηνλοποίηση του σχεδίου του ομίλου The Group θα χορηγηθεί ενίσχυση από το ταμείο ΧΜΠΑ.

Ένα από τα επιχειρήματα που προέβαλε το Μαρόκο για την ανανέωση της αλιευτικής συμφωνίας ήταν αυτή ακριβώς η διατήρηση των πόρων. Ενώ όμως ο κοινοτικός στόλος που αλίευε στα ύδατα της περιοχής Καναρίων Νησιών-Σαχάρας παραμένει αγκυροβολημένος επί δεκάμηνο, οιπερμεγέθεις τράτες του The Group έχουν εκφορτώσει από τον Ιανουάριο στο λιμένα του Las Palmas περισσότερους από 100 000 τόνους ψαριών αλιευμένων στα ίδια αυτά ύδατα που αντιστοιχούν στην πράξη με την ποσότητα που αλίευε ετησίως ο κοινοτικός στόλος. Εάν κατασκευασθεί η ψυκτική εγκατάσταση ο όμιλος θα είναι εις θέση να διπλασιάσει την αλιευτική του προσπάθεια, πουπολογίζεται αυτή τη στιγμή σε 300 000 τόνους ετησίως,

Γνωρίζει η Επιτροπή το σχέδιο αυτό; Έχει λάβει κάποια σχετική αίτηση; Κατατάσσεται η κατασκευήπερμεγέθους ψυγείου που προγραμματίζει ο όμιλος The Group στις δράσεις που επιδοτεί το ΧΜΠΑ; Δεν αντιβαίνουν κατάφωρα αυτές οι ενέργειες προς την Κοινή Αλιευτική Πολιτική ευρωπαϊκού επιπέδου;

Απάντηση του κου Fischler εξ ονόματος της Επιτροπής

(26 Οκτωβρίου 2000)

Κατά τις αρχές του 1998, Η Επιτροπή ενημερώθηκε σχετικά με ένα σχέδιο επενδύσεων για τον λιμένα Las Palmas αναφορικά με την κατασκευή και εκσυγχρονισμό ψυκτικών εγκαταστάσεων καθώς και εγκαταστάσεων διακίνησης αλιευτικών προϊόντων. Το σχέδιο αυτό ανταποκρίνεται ιδίως στις ανάγκες που εκφράστηκαν από τον στόλο πελαγικών μηχανοτρατών που δραστηριοποιείται στα ανοικτά της ακτής της δυτικής Αφρικής, ο οποίος επιθυμεί να χρησιμοποιήσει τον λιμένα Las Palmas ως λιμένα προσεγγίσεων καθώς και εμπορική βάση αγοράς πελαγικών ψαριών της Αφρικής.

Η Επιτροπή ενημερώθηκε ότι, λόγω της σημασίας τους, οι επενδύσεις αυτές, οι οποίες πραγματοποιούνται σε δύο φάσεις, θα επέτρεπαν στον λιμένα Las Palmas μία νέα οικονομική ανάπτυξη και την αποκατάσταση μιας ανησυχητικής οικονομικής κατάστασης που συνδέεται με την μείωση των αλιευτικών δραστηριοτήτων των τελευταίων ετών.

Η Επιτροπή είναι ενήμερη των ανησυχιών που εκφράστηκαν ως προς την ενδεχόμενη επίπτωση των επενδύσεων αυτών στην αλιεία της περιοχής.

Ένα τέτοιο σχέδιο θα ήταν κατ' αρχήν επιλέξιμο για κοινοτική συγχρηματοδότηση στο πλαίσιο του Χρηματοδοτικού Μέσου Προσανατολισμού της Αλιείας (ΧΜΠΑ). Η Επιτροπή ενημερώνεται για τις προθέσεις των ισπανικών αρχών σχετικά με το θέμα αυτό.

Η Επιτροπή μεριμνά ώστε τα εθνικά διαρθρωτικά προγράμματα ενισχύσεων να είναι συμβατά με τους στόχους της κοινής αλιευτικής πολιτικής σύμφωνα με τα άρθρα 1 και 3 του κανονισμού (ΕΚ) αριθ. 2792/99 του Συμβουλίου για τον καθορισμό των τρόπων και των όρων των διαρθρωτικών ενεργειών της Κοινότητας στον τομέα της αλιείας(1). Η Επιτροπή θα δώσει ιδιαίτερη προσοχή στις γνώμες όλων των ενδιαφερομένων εταίρων.

(1) ΕΕ L 337 της 30.12.1999.